CELEX: 62021TN0039
Language: ro
Date: 2021-01-25 00:00:00
Title: Cauza T-39/21: Acțiune introdusă la 25 ianuarie 2021 – PP și alții/Parlamentul

29.3.2021   
            
            
               RO
            
            
               Jurnalul Oficial al Uniunii Europene
            
            
               C 110/33
            
         
      Acțiune introdusă la 25 ianuarie 2021 – PP și alții/Parlamentul
      (Cauza T-39/21)
      (2021/C 110/37)
      Limba de procedură: franceza
      
         Părțile
      
      
         Reclamanți: PP, PQ, PR, PS și PT (reprezentant: M. Casado García-Hirschfeld, avocat)
      
         Pârât: Parlamentul European
      
         Concluziile
      
      Reclamanții solicită Tribunalului:
      
                  —
               
               
                  declararea prezentei cereri ca fiind admisibilă și întemeiată;
               
            
                  —
               
               
                  anularea deciziilor atacate;
               
            
                  —
               
               
                  anularea, dacă este nevoie, a deciziilor de respingere a reclamațiilor formulate de reclamant în temeiul articolului 90 alineatul (2) din Statut;
               
            
                  —
               
               
                  obligarea Parlamentului la repararea prejudiciului moral evaluat ex æquo et bono la 1 000 de euro pe persoană;
               
            
                  —
               
               
                  obligarea Parlamentului la repararea prejudiciului material egal cu 25 % din remunerația lor și la plata dobânzilor compensatorii și a dobânzilor de întârziere acumulate între timp;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii împotriva Deciziei Parlamentului European din 31 martie 2020 referitoare la munca temporară cu normă redusă în afara locului de repartizare pentru motive familiale ca urmare a COVID-19 („decizia privind norma redusă 75 % COVID”), precum și a fiecărei decizii individuale în această privință referitoare la ei, reclamanții invocă patru motive.
      
                  1.
               
               
                  Primul motiv, întemeiat pe o excepție de nelegalitate, constând în aceea că deciziile atacate ar fi fost luate în temeiul unor nome interne nelegale.
               
            
                  2.
               
               
                  Al doilea motiv, divizat în două aspecte:
                  
                              —
                           
                           
                              primul aspect, întemeiat pe o încălcare a articolului 4 din anexa VII la Statutul funcționarilor Uniunii Europene (denumit în continuare „Statutul”) și pe existența unei erori vădite de apreciere, constând în aceea că pârâtul ar fi încălcat vădit noțiunea de expatriere;
                           
                        
                              —
                           
                           
                              al doilea aspect, întemeiat pe o încălcare a articolelor 62 și 69 din Statut și pe o încălcare a principiilor legalității și securității juridice.
                           
                        
            
                  3.
               
               
                  Al treilea motiv, întemeiat pe o încălcare a principiului egalității de tratament și al nediscriminării și pe o încălcare a principiului bunei administrări și a obligației de solicitudine.
               
            
                  4.
               
               
                  Al patrulea motiv, care se întemeiază pe o încălcare a articolului 85 din Statut privind restituirea plății nedatorate.
               
            În sfârșit, reclamanții solicită repararea prejudiciilor morale și materiale pe care le-ar fi suferit ca urmare a deciziilor atacate.